Arhitect Electric prezinta detalii despre a treia ediție a programului de internship și practică, în cadrul Electromontaj, care va avea loc în perioada **iulie-septembrie 2024.**

Programul nostru oferă studenților oportunitatea de a-și dezvolta abilitățile practice într-un mediu professional, dinamic și stimulativ. Studenții vor avea șansa să se familiarizeze cu activitățile noastre, să lucreze alături de experți din industrie și să se implice în proiecte reale.

Iată câteva dintre aspectele importante ale programului:

**Durată:**Programul se va desfășura pe o perioadă de aproximativ două luni, între **iulie și septembrie 2024.**

**Eligibilitate:** Programul este deschis studenților de la toate universitățile cu profil energetic. Nu există restricții legate de orașul de proveniență. Practica se organizeaza pentru cei din anul III, iar internship-ul pentru cei din anul IV sau master.

**Structură:** In prima saptamana studentii vor veni la sediul Electromontaj, unde vor cunoaste compania pe departamente, vor vizita Fabrica de Stalpi Metalici Zincati si Statia de Incercari Stalpi, dupa care vor participa la un curs. In urmatoarea perioada fiecare student va desfasura stagiul in locatia in care a fost repartizat, urmand ca in ultima saptamana sa se intoarca la sediu pentru a prezenta proiectele de final. Pentru aceste deplasari, cazarea este asigurata, iar transportul decontat.

**Locații:**Sediul EM, Santierele EM, Fabricile EM, Sucursalele EM.

**Proces de aplicare:** Asteptam CV-urile studentilor pe email: [cariere@em.ro](mailto:cariere@em.ro) impreuna cu scrisoarea de intentie. Interviurile se vor desfasura online pentru cei care nu locuiesc in Bucuresti si nu au posibilitatea de a se prezenta fizic.

Oferim **3 (trei)** **burse de merit pentru cei mai implicati studenti din programul de practica**, iar stagiul celor din internship se poate finaliza cu angajarea in companie.

Suntem convinși că acest program va oferi studenților o experiență valoroasă și că va contribui la dezvoltarea viitoarelor talente din domeniul nostru.

Pentru orice întrebări suplimentare sau detalii, vă rog să nu ezitați să mă contactați.

**Alexandra Andreea Radu**

Specialist Recrutare

Electromontaj S.A.